बीवियों के चक्कर में ठगे जा रहे कुंवारे
प्रदेशमें घटते लिंगानुपात का ठग गिरोह जमकर फायदा उठा रहे हैं। जिले में दूर-दराज के राज्यों की लड़कियों से शादी करवाने के नाम पर जमकर ठगी हो रही है। शादी के नाम पर ठगी करने वाले गिरोह बाहरी राज्यों की लड़कियों को बहू बनाकर शादी करवाकर कुंवारे लड़कों से रकम ऐंठने का काम कर रहे हैं। जिलेभर से पिछले कुछ दिनों मेें इस तरह के कई मामले सामने आए हैं। दूसरे राज्यों की लड़कियों का इस मामले में ठग गिरोह जमकर फायदा उठा रहे हैं। इस तरह के गिरोह में दूर दराज के राज्यों की लड़कियों की भाषा भी पुलिस के लिए सिरदर्दी बनी है।
ऐसे में 11 दिसंबर को पुलिस को दी शिकायत में सीसवाल निवासी कृष्ण ने बताया कि उसकी शादी 2006 में उत्तराखंड की राधा रानी से हुई थी। उन्होंने बताया कि करीब पंद्रह दिन पूर्व जैसे ही राधा को घर से भागने का मौका मिला तो वह 50 नकदी और गहने चुरा ले गई। दूसरी घटना में करीब चार महीने पूर्व देवां गांव के एक घर में इस तरह ही फर्जी शादी का ड्रामा चल रहा था। ग्रामीणों ने दलाल को मौके पर ही दबोच लिया, लेकिन ठग लड़की मौका पाकर वहां से फुर्र हो गई।
जींद से मौके पर पहुंची बारात को बिना दुल्हन ही लौटना पड़ा। तीसरी घटना में करीब तीन सप्ताह पूर्व बुड़ाक गांव में पश्चिम बंगाल की लड़की घूमते हुए मिली। पुलिस ने लड़की को काफी पूछताछ की, मगर भाषा समझ में आने के कारण मामला सुलझा नहीं पाई।
सख्त कार्रवाई की जाएगी
^पुलिसइस मामले में पूरी तरह से गंभीर है। अगर इस तरह का गोरखधंधा चल रहा है तो पुलिस सख्त कार्रवाई करेगी। किसी के साथ ऐसी घटना होती है तो वह पुलिस को जरूर शिकायत दे। पीड़ित को जरूर न्याय दिलाने का प्रयास किया जाएगा।\\\'\\\' अश्वनीशैणवी, पुलिस अधीक्षक हिसार
दूसरे राज्यों की लड़कियों से शादी के नाम पर युवाओं को ठगने वाले गिरोह सक्रिय
hin_Deva hin_Deva hin_Deva hin_Deva hin_Deva hin_Deva hin_Deva